pythainlp/thai-wiki-dataset-v4 huggingface dataset:
ไข่นกกระทา

ไข่นกกระทา เป็นไข่ของนกประเภทนกคุ่มหรือนกกระทา มีลักษณะคล้ายกับไข่ไก่ แต่มีขนาดเล็กกว่ามากและมีจุดเด่นคือ มีจุดแต้มหรือลายประสีต่าง ๆ บนเปลือกไข่อันเป็นสีตามธรรมชาติ ที่ธรรมชาติสร้างไว้สำหรับให้หลบซ่อนจากสัตว์กินเนื้อที่จะมาขโมยไข่ไปกิน
ไข่นกกระทามีความสำคัญต่อมนุษย์ในฐานะเป็นอาหารเช่นเดียวกับไข่ไก่หรือไข่เป็ด ได้รับความนิยมไปทั่วโลกทั้งอเมริกาเหนือ ยุโรปตะวันตก หรือเอเชีย ในอาหารญี่ปุ่น จะปรุงดิบหรือปรุงสุกในซุชิเป็นทะมะโกะ และพบได้ในกล่องอาหารมื้อกลางวัน ในอาหารจีน ไข่กระทาก็นิยมใส่ในกระเพาะปลา ในเวียดนามและประเทศไทย ไข่นกกระทาสามารถปรุงเป็นขนมหรืออาหารรับประทานเล่นที่สามารถซื้อได้ตามริมทางเท้า
ไข่นกกระทาหนึ่งฟองจะให้ปริมาณพลังงาน 15–17 กิโลแคลอรี ซึ่งนับว่าใกล้เคียงกับไข่ไก่เมื่อเทียบในปริมาณเท่ากัน (100 กรัม) มีโปรตีน 13.3 (กรัม) ไขมัน 12.0 (กรัม) แคลเซียม 153 (มิลลิกรัม) เหล็ก 3.5 (มิลลิกรัม) คอเลสเตอรอล 508 (มิลลิกรัม) ซึ่งเหมาะสำหรับเด็กหรือผู้ที่มีอายุไม่เกิน 35 ปี
คันธุลี

คันธุลี หรือ ท้าวพันราก หน่ายไส้เดือน ชื่อวิทยาศาสตร์: "Tylophora indica" เป็นไม้เลื้อยในวงศ์ Asclepiadaceae มียางขาวสีน้ำนม เถาสีน้ำตาลอมแดง เกาะต้นไม้อืนโดยใช้เถาพัน ใบเดี่ยว ดอกเป็นดอกช่อ ออกดอกตามง่ามใบ ดอกสีขาวอมเหลือง ผลเดี่ยวเป็นฝักเรียว สีเหลืองอมเขียว แก่แล้วแตก เมล็ดมีขนปลิวตามลม
ซันโนะมิยะ

ซันโนะมิยะ (; โรมาจิ: "Sannomiya") เป็นพื้นที่หนึ่งในเขตชูโอ นครโคเบะ จังหวัดเฮียวโงะ ประเทศญี่ปุ่น เป็นย่านใจกลางเมืองของนครโคเบะ
ก่อนช่วงทศวรรษที่ 1920 ซันโนะมิยะเคยเป็นแค่ชานเมือง โดยใจกลางเมืองอยู่ที่โมโตมาจิและชินไกจิทางทิศตะวันตกของซันโนะมิยะ แต่เมื่อมีการย้ายห้างสรรพสินค้าโซโกจากโมโตมาจิไปตั้งที่หน้าสถานีซันโนะมิยะในปี ค.ศ. 1933 พื้นที่แห่งนี้ก็ได้รับการพัฒนาไปอย่างรวดเร็ว
ซันโนะมิยะเป็นศูนย์กลางของการคมนาคมของโคเบะ โดยมีรถไฟเจอาร์เวสต์ รถไฟฮันคีว รถไฟฟ้าฮันชิง รถไฟใต้ดินโคเบะ และรถไฟโคเบะนิวทรานซิทที่ใช้สถานีซันโนะมิยะเป็นสถานีหลักในการให้บริการรับส่งผู้โดยสาร
ถนนเพชรบุรี

ถนนเพชรบุรี (อักษรโรมัน: Thanon Phetchaburi) เป็นเส้นทางจราจรสำคัญสายหนึ่งในกรุงเทพมหานคร
ระยะทาง.
ถนนเพชรบุรีมีระยะทาง เริ่มจากบริเวณถนนพิษณุโลกตัดกับถนนสวรรคโลกและถนนหลานหลวงที่ทางแยกยมราชในพื้นที่เขตดุสิต ไปทางทิศตะวันออกเฉียงใต้ ตัดผ่านทางรถไฟสายเหนือเข้าพื้นที่เขตราชเทวี ตัดกับถนนพระรามที่ 6 และผ่านใต้ทางพิเศษศรีรัชที่ทางแยกอุรุพงษ์ ตัดกับถนนบรรทัดทองที่ทางแยกเพชรพระราม ตัดกับถนนพญาไทที่ทางแยกราชเทวี ตัดกับถนนราชปรารภและถนนราชดำริที่ทางแยกประตูน้ำ ซึ่งเดิมถนนเพชรบุรีจะสิ้นสุดแค่ช่วงนี้ ก่อนจะมีการเวนคืนและก่อสร้างถนนตัดใหม่ต่อไปในภายหลัง โดยมุ่งไปทางทิศตะวันออก ตัดกับถนนชิดลมที่ทางแยกชิดลม-เพชรบุรี ตัดกับกับถนนวิทยุที่ทางแยกวิทยุ-เพชรบุรี ผ่านใต้ทางพิเศษเฉลิมมหานคร ตัดกับถนนนิคมมักกะสันและซอยสุขุมวิท 3 (นานาเหนือ) ที่ทางแยกมิตรสัมพันธ์ ตัดกับถนนอโศก-ดินแดงและถนนอโศกมนตรีที่ทางแยกอโศก-เพชรบุรีและเข้าพื้นที่เขตห้วยขวาง ข้ามคลองแสนแสบเข้าพื้นที่เขตสวนหลวง ก่อนไปสิ้นสุดที่ทางแยกคลองตันซึ่งเป็นจุดตัดกับถนนรามคำแหงและถนนสุขุมวิท 71 (ปรีดี พนมยงค์) โดยมีถนนที่ตรงต่อเนื่องต่อไปคือถนนพัฒนาการ
ประวัติ.
ถนนเพชรบุรีช่วงตั้งแต่ทางแยกยมราชถึงทางแยกประตูน้ำเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้กรมสุขาภิบาลตัดขึ้นตั้งแต่ริมคลองขื่อหน้า ปลายถนนคอเสื้อ (ปัจจุบันคือถนนพิษณุโลก) ไปบรรจบถนนราชดำริ เริ่มก่อสร้างในเดือนกรกฎาคม พ.ศ. 2448 โดยได้พระราชทานพระบรมราชานุญาตให้ยืมเงินพระคลังข้างที่มาทดลองทำการ ระหว่างดำเนินการตัดถนน เกิดปัญหาแนวถนนตัดผ่านหมู่บ้านของคนในบังคับต่างประเทศ 2-3 แห่ง จึงต้องเจรจากันเรื่องค่าที่ดิน รัฐบาลได้มอบหมายให้นายเอ็ดเวิร์ด สโตรเบล ที่ปรึกษาราชการชาวอเมริกัน เป็นผู้ดำเนินการเจรจา เมื่อสร้างเสร็จแล้ว ทรงพระกรุณาโปรดเกล้าฯ พระราชทานชื่อถนนว่า ถนนประแจจีน ซึ่งเป็นชื่อลวดลายของเครื่องลายครามแบบจีนชนิดหนึ่ง ต่อมาในวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อถนนประแจจีนเป็น ถนนเพชรบุรี ตามพระนามทรงกรมของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
ปี พ.ศ. 2505 ทางการได้เวนคืนตลาดเฉลิมลาภเก่าบริเวณสามแยกประตูน้ำ (ปัจจุบันคือสี่แยกประตูน้ำ) โดยตัดถนนต่อออกจากสามแยกประตูน้ำไปจนถึงถนนสุขุมวิท 71 (ปรีดี พนมยงค์) โดยได้เปิดอย่างเป็นทางการเมื่อปี พ.ศ. 2506 คนทั่วไปนิยมเรียกถนนเพชรบุรีช่วงนี้ว่า "ถนนเพชรบุรีตัดใหม่"
เลียงผาใต้

เลียงผาใต้  เป็นสัตว์เลี้ยงลูกด้วยนมชนิดหนึ่ง อยู่ในอันดับสัตว์กีบคู่ วงศ์ Bovidae อันเป็นวงศ์เดียวกับแพะ, แกะ และวัว 
ลักษณะ.
มีรูปร่างหน้าตาคล้ายแพะ ลำตัวสั้น ขายาว ขนมีเส้นเล็กและหยาบ ขนตามลำตัวมีสีเทาอมดำ บริเวณท้องจะมีสีอ่อนกว่า สีของเลียงผาวัยอ่อนจะมีสีเข้ม แต่จะอ่อนลงเรื่อย ๆ เมื่อโตตามวัย จนดูคล้ายกับสีเทา สีขนบริเวณหน้าแข้งหรือใต้หัวเข่ามีสีดำ ตรงหัวเข่ามีสีน้ำตาลอมแดง มีแผงคอยาวในบางตัวอาจพาดไปถึงหัวไหล่ มีต่อมขนาดใหญ่อยู่ใต้ตาเห็นได้ชัดเจน ริมฝีปากมีสีขาว หูยาวคล้ายลา มีเขาทั้งตัวผู้และตัวเมีย มีรูปร่างคล้ายเขาของแพะ แต่เขาตัวเมียจะสั้นกว่าตัวผู้ 
โดยทั่วไปมีขนาดเล็กกว่าเลียงผาเหนือ มีขนาดความยาวลำตัวและหัว 140-155 เซนติเมตร ความยาวหาง 115-160 เซนติเมตร ความสูงจากพื้นดินถึงหัวไหล่ 85-94 เซนติเมตร น้ำหนัก 85-100 กิโลกรัม
ถิ่นกำเนิด.
พบแพร่กระจายบริเวณภาคใต้ของไทย ตั้งแต่คอคอดกระลงมา คาบสมุทรมลายู และเกาะสุมาตรา 
ที่อยู่อาศัย.
มักอาศัยและหากินตามลำพังบนภูเขาสูงหรือหน้าผา ที่มีพุ่มไม้เตี้ยขึ้นอยู่ กินพืช เช่น ใบไม้และยอดไม้เป็นหลัก ปีนหน้าผาได้อย่างคล่องแคล่ว ออกหากินในเวลาเช้าตรู่ และพลบค่ำ นอนหลับพักผ่อนในเวลากลางวันตามพุ่มไม้ ชอบลับเขาตามต้นไม้หรือโขดหินที่เคยทำอยู่ประจำ มีนิสัยชอบถ่ายมูลซ้ำที่เดิม ว่ายน้ำเก่ง เคยมีรายงานหลายครั้งว่า สามารถว่ายน้ำข้ามแม่น้ำขนาดใหญ่ได้ หรือบางครั้งอาจว่ายไปมาระหว่างเกาะในทะเลได้ด้วย เมื่อพบศัตรูจะยืนอยู่นิ่ง ๆ ครู่หนึ่งแล้วจึงกระโจนหลบหนีไป มีประสาทหูและตาดีเยี่ยม จมูกรับกลิ่นดีมาก มีฤดูผสมพันธุ์ระหว่างเดือนตุลาคม-พฤศจิกายน ใช้เวลาตั้งท้องประมาณ 7 เดือน ออกลูกครั้งละ 1 ตัว
การอนุรักษ์.
เลียงผาใต้ เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พ.ศ. 2535 สถานภาพปัจจุบันใกล้สูญพันธุ์แล้ว เนื่องจากถูกล่าไปทำเป็นยาสมุนไพรจีน
หมายเหตุ.
เดิมทีเลียงผาใต้ เคยเป็นเลียงผาเพียงชนิดเดียวที่พบได้ในประเทศไทย แต่ในปัจจุบันด้วยข้อมูลใหม่พบว่ายังมีเลียงผาอีกชนิดหนึ่งที่สามารถพบได้ในประเทศไทย นั่นคือ เลียงผาเหนือ ("C. milneedwardsii")
เลียงผาเหนือ

เลียงผาเหนือ (ชื่อวิทยาศาสตร์: "Capricornis milneedwardsii") เป็นสัตว์กีบคู่ชนิดหนึ่ง จำพวกเลียงผา 
พบกระจายพันธุ์ในประเทศจีนทางใต้ ภูมิภาคอินโดจีน พม่า และรัฐอัสสัม ประเทศอินเดีย ในประเทศไทยพบได้ในตอนเหนือของประเทศ และพบได้ทั่วทุกภาคยกเว้นภาคกลางและภาคใต้
เลียงผาเหนือ มีขนที่หยาบสีเทาอมดำเหมือนเลียงผาใต้ อุณหภูมิระหว่างขนกับชั้นผิวหนังมีความแตกต่างกัน มีแผงคอที่พาดผ่านระหว่างเขาไปตรงกลางของด้านหลัง เขาโดยเฉพาะในเพศผู้จะโดดเด่น มีสีอ่อน ความยาวประมาณ 6 นิ้ว และมีความยาวโค้ง เลียงผาเหนือมีขนาดลำตัวที่ใหญ่มาก เมื่อเติบโตเต็มที่มีความยาวกว่า 6 ฟุต และมีส่วนสูง 3 ฟุต จากกีบเท้าจนถึงหัวไหล่ และมีน้ำหนักประมาณ 150 กิโลกรัม ขาทั้งสี่ตั้งแต่หัวเข่าลงไปจนถึงกีบมีสีน้ำตาลอมแดง
พบอาศัยอยู่ตามภูเขาสูงและบริเวณที่มีหน้าผาสูงชัน สามารถอาศัยและปีนป่ายได้ดีในพื้นที่ที่มีความขรุขระ แต่ก็สามารถพบได้ว่าบางครั้งพบในที่รา่บ ว่ายน้ำได้ดี และสามารถว่ายน้ำข้ามทะเลไปยังอาศัยยังเกาะแก่งต่าง ๆ ได้อีกด้วย
ปกติแล้วเลียงผาเหนือมักอาศัยอยู่เพียงลำพังตัวเดียวหรือเป็นกลุ่มเล็ก ๆ กินหญ้า, หน่อไม้ และใบไม้ต่าง ๆ เป็นอาหาร สัตว์ที่ค่อนข้างหวงถิ่น มีการเดินตรวจตราถิ่นอาศัยเป็นประจำ มีการประกาศอาณาเขตหากินอย่างชัดเจนด้วยการถ่ายมูล มักออกหากินตั้งแต่ช่วงเวลาเช้าตรู่และเวลาโพล้เพล้พลบค่ำ เลียงผาเหนือมักจะให้กำเนิดลูกอ่อนระหว่างเดือนกันยายน-ตุลาคม มีระยะเวลาการตั้งท้องนาน 8 เดือน
ความไร้สัญชาติ

ความไร้สัญชาติ  เป็นข้อความคิดทางกฎหมายซึ่งพรรณนาถึงการที่บุคคลไม่มีสัญชาติ (nationality) ใด ๆ เลย กล่าวคือ สภาวะซึ่งบุคคลไม่เป็นที่รับรองว่าเกี่ยวข้องกับรัฐชาติรัฐใด ๆ เลย บุคคลเช่นนี้เรียก คนไร้สัญชาติ (stateless person)
ไร้สัญชาติ แบ่งเป็นสองลักษณะ คือ
เหตุผลที่บุคคลไร้สัญชาตินั้นมีอยู่มากมายทั่วโลก ปรกติแล้ว สัญชาติได้มาโดยหลักสองประการ คือ หลักดินแดน (jus soli) กับหลักสืบสายโลหิต (jus sanguinis) หลักดินแดนระบุว่า บุคคลเกิดในดินแดนของรัฐใด ย่อมได้สัญชาติของรัฐนั้น ส่วนหลักสืบสายโลหิตว่า บิดามารดาถือสัญชาติใด บุคคลย่อมถือสัญชาติตามนั้นด้วย ปัจจุบัน รัฐส่วนใหญ่ใช้หลักทั้งสองนี้ควบคู่กัน และการขัดกันของกฎหมายสัญชาติก็เป็นสาเหตุหนึ่งของความไร้สัญชาติ เป็นต้นว่า แม้รัฐหลายรัฐจะเปิดให้บุคคลได้สัญชาติตามบุพการี ไม่ว่าบุคคลนั้นจะเกิดที่ใดก็ตาม แต่หลายรัฐก็ยังไม่ยอมรับให้บุคคลได้สัญชาติจากมารดาซึ่งถือสัญชาติของตน ความขัดข้องนี้ส่งผลให้เกิดอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ (Convention on the Elimination of All Forms of Discrimination Against Women) ซึ่งห้ามเลือกปฏิบัติในการให้สัญชาติเพราะเหตุแห่งเพศ
อีกเหตุหนึ่งของความไร้สัญชาติ คือ การสืบทอดของรัฐ (state succession) ประวัติศาสตร์สมัยใหม่ปรากฏว่า บุคคลกลายเป็นไร้สัญชาติ เพราะรัฐที่ตนถือสัญชาตินั้นสิ้นสุดลงหรือตกอยู่ในความควบคุมของรัฐอื่น และไม่มีรัฐใหม่มาสืบทอดต่อ ตัวอย่างที่แจ้งชัด คือ คราวที่สหภาพโซเวียตและยูโกสลาเวียล่มสลาย
อนึ่ง ยังมีกรณีที่บุคคลสละสัญชาติของตนเองโดยสมัครใจ จึงเป็นเหตุให้บุคคลนั้นไร้สัญชาติ เช่น แกรี เดวิส (Garry Davis) ที่เรียกตนเองว่า "พลเมืองโลก" (world citizen) แต่ปรกติแล้ว กฎหมายของรัฐส่วนใหญ่ในโลกนี้จะยอมให้ราษฎรของตนสละสัญชาติตนก็ต่อเมื่อได้สัญชาติใหม่แล้ว
อีกเหตุหนึ่งที่ก่อให้เกิดความไร้สัญชาติ คือ กรณีที่บุคคลเป็นราษฎรของดินแดนซึ่งไม่เป็นรัฐ เป็นต้นว่า ดินแดนปาเลสไตน์ ซาฮาราตะวันตก และไซปรัสเหนือ
ความไร้สัญชาตินั้นบังเกิดขึ้นมายาวนานหลายร้อยปี แต่ประชาคมระหว่างประเทศเพิ่งใฝ่ใจแก้ไขเมื่อกลางคริสต์ศตวรรษที่ 20 โดยเริ่มใน ค.ศ. 1954 เมื่อสหรัฐอเมริกาตกลงรับอนุสัญญาเกี่ยวกับสถานะของคนไร้สัญชาติ (Convention relating to the Status of Stateless Persons) ซึ่งวางกรอบการคุ้มครองคนไร้สัญชาติ เจ็ดปีให้หลัง คือ ค.ศ. 1961 จึงมีการทำอนุสัญญาว่าด้วยการลดความไร้สัญชาติ (Convention on the Reduction of Statelessness) ซึ่งประกอบด้วยข้อบทที่มุ่งหมายป้องกันและบรรเทาความไร้สัญชาติ ต่อมา ประชาคมระหว่างประเทศและระหว่างภูมิภาคได้ทำสนธิสัญญาเกี่ยวกับสิทธิมนุษยชนอีกหลายฉบับเพื่อวางมาตรการพิเศษเกี่ยวกับกลุ่มบุคคลไร้สัญชาติ เช่น อนุสัญญาว่าด้วยสิทธิเด็กกำหนดให้รัฐที่ผูกพันตนตามอนุสัญญานี้ต้องรับรองว่า เด็กทุกคนจะมีสัญชาติ เพื่อประโยชน์สูงสุดของเด็ก
อย่างไรก็ดี การไม่อาจพิสูจน์สัญชาติ เช่น เข้าเมืองโดยไม่มีเอกสาร (undocumented immigrant) ไม่นับว่าไร้สัญชาติ แต่การขาดหนังสือสำคัญบางอย่าง เช่น สูติบัตร อาจนำไปสู่ความไร้สัญชาติได้ บุคคลหลายล้านคนบนโลกนี้ใช้ชีวิตอยู่โดยไม่มีหนังสือสำคัญ เป็นเหตุให้ระบุสัญชาติแน่นอนไม่ได้ และประสบความยากลำบากในการดำรงชีวิต เพราะมิรู้ที่จะแสวงหาความคุ้มครองโดยอาศัยความเป็นพลเมืองของรัฐใด
ตุ๊กแกบ้านสีเทา

ตุ๊กแกบ้านสีเทา (ชื่อวิทยาศาสตร์: "Gekko smithii") สัตว์เลื้อยคลานประเภทจิ้งจกและตุ๊กแกชนิดหนึ่ง
เป็นตุ๊กแกขนาดใหญ่ ขนาดใหญ่เต็มที่ประมาณ 20-25 เซนติเมตร หัวมีขนาดใหญ่และค่อนข้างเรียว แต่ไม่กว้างเหมือนตุ๊กแกบ้าน ("G. gekko") ตาโตสีเขียว ลำตัวสีน้ำตาลเทา ตุ๊กแกที่ยังไม่โตเต็มวัย จะมีจุดสีขาวทั่วลำตัว ตัวเต็มวัยตามลำตัว และหางจะมีแต้มสีขาว และมีลายเส้นสีดำรูปแบบไม่แน่นอนกระจายทั่ว
พบกระจายพันธุ์ตั้งแต่ภาคใต้ของประเทศไทย เช่น จังหวัดกระบี่, พังงา, สตูล, ปัตตานี, ยะลา, นราธิวาส ไปตลอดแหลมมลายูจนถึงอินโดนีเซีย, พม่า, หมู่เกาะนิโคบาร์ โดยมีการค้นพบครั้งแรกที่เกาะปีนัง และตั้งชื่อวิทยาศาสตร์เพื่อเป็นเกียรติแก่ แอนดรูว์ สมิธ นักสัตววิทยาชาวสกอต 
จัดเป็นสัตว์ป่าคุ้มครอง
สถาบันวิจัยและพัฒนาพื้นที่สูง (องค์การมหาชน)

สถาบันวิจัยและพัฒนาพื้นที่สูง (องค์การมหาชน) หรือ สวพส.  เป็นหน่วยงานของรัฐ ประเภทองค์การมหาชน มีสำนักงานตั้งอยู่ที่จังหวัดเชียงใหม่
ความหมายของพื้นที่สูง.
ตามพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) พ.ศ. 2548 ให้ความหมายของพื้นที่สูงว่า "พื้นที่ที่เป็นภูเขา หรือพื้นที่ที่มีความสูงกว่าระดับน้ำทะเลห้าร้อยเมตรขึ้นไป หรือพื้นที่ที่อยู่ระหว่างพื้นที่สูงตามที่คณะกรรมการกำหนด"
พื้นที่สูงในประเทศไทยครอบคลุมพื้นที่ประมาณ 67.22 ล้านไร่ คิดเป็นร้อยละ 53 ของพื้นที่ 20 จังหวัด ได้แก่ เชียงใหม่ เชียงราย แม่ฮ่องสอน พะเยา ลำพูน แพร่ น่าน ลำปาง ตาก เพชรบูรณ์ พิษณุโลก เลย สุโขทัย กำแพงเพชร กาญจนบุรี อุทัยธานี สุพรรณบุรี ราชบุรี ประจวบคีรีขันธ์ และเพชรบุรี พื้นที่ตั้งชุมชนบนที่สูงส่วนใหญ่เป็นพื้นที่ป่าต้นน้ำลำธาร ประมาณร้อยละ 88 ของหมู่บ้านมีการคมนาคมยากลำบาก ทำให้หน่วยงานของรัฐเข้าไปดำเนินงานบนพื้นที่สูงได้ไม่ทั่วถึง นอกจากนี้พื้นที่สูงยังคงมีปัญหาการทำไร่เลื่อนลอย และการบุกรุกทำลายป่าอย่างต่อเนื่อง
ในเชิงสังคม ประชากรบนพื้นที่สูงประกอบด้วยชาวเขาเผ่าต่าง ๆ 15 เผ่า มีจำนวนประชากรประมาณ 1,070,354 คน (ประมาณ 270,886 ครัวเรือน) ใน 4,205 กลุ่มบ้านใน 20 จังหวัด (สถาบันวิจัยและพัฒนาพื้นที่สูง, 2561) โดยส่วนใหญ่จะกระจายอยู่ในจังหวัดภาคเหนือ 13 จังหวัด จำนวน 851,282 คน หรือร้อยละ 88.22 ของประชากรชาวเขาทั้งประเทศ โดยจังหวัดเชียงใหม่มีชาวเขามากที่สุด จำนวน 244,291 คน (ร้อยละ 25.31) รองลงมาคือจังหวัดตากและจังหวัดเชียงราย มีจำนวน 130,065 คน และ 130,054 คน ตามลำดับ (ร้อยละ 13.47)
สถาบันวิจัยและพัฒนาพื้นที่สูง (องค์การมหาชน) จัดตั้งขึ้นเนื่องจากรัฐบาลมีนโยบายที่จะสนับสนุนงานโครงการหลวงและขยายผลงานโครงการหลวงในการพัฒนาเศรษฐกิจสังคมและสิ่งแวดล้อมบนที่สูงของประเทศไทยให้เกิดผลสัมฤทธิ์อย่างยั่งยืน โดยมีพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) มีผลใช้บังคับตั้งแต่วันที่ 15 ตุลาคม 2548 เพื่อเป็นกระบวนการและกลไกในการเสริมสร้างงานวิจัยและพัฒนา เพื่อให้ได้มาซึ่งนวัตกรรม การเสริมสร้างและการรักษาภูมิปัญญาท้องถิ่น การเก็บรักษาคุณค่าของความหลากหลายทางชีวภาพ การถ่ายทอดองค์ความรู้จากโครงการหลวง และการผสมผสานกับภูมิปัญญาท้องถิ่น การเสริมสร้างความเข้มแข็งของชุมชนบนพื้นที่สูง ตลอดจนส่งเสริมการมีส่วนร่วมในการฟื้นฟู ป่าต้นน้ำลำธาร รวมทั้งการแลกเปลี่ยนทางวิชาการในระดับนานาชาติเพื่อ ให้เกิดการพัฒนาองค์ความรู้และนวัตกรรม ในอันที่จะก่อให้เกิดประโยชน์ให้แก่ประเทศชาติได้กว้างขวางมากยิ่งขึ้น
ต่อมาได้มีพระราชกฤษฎีกาจัดตั้งสถาบันวิจัยและพัฒนาพื้นที่สูง (องค์การมหาชน) (ฉบับที่ 2) เมื่อวันที่ 9 มิถุนายน 2552 ขยายวัตถุประสงค์ให้สามารถบริหารจัดการสวนเฉลิมพระเกียรติฯ ราชพฤกษ์ 2549 ซึ่งเป็นพื้นที่จัดงานมหกรรมพืชสวนโลก เนื่องในวโรกาสเฉลิมฉลองครองราชย์ 60 ปี และเฉลิมพระชนมพรรษา 80 พรรษา และเมื่อวันที่ 23 มกราคม 2553 พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานนามสวนแห่งนี้ว่า อุทยานหลวงราชพฤกษ์ และต่อมาสำนักราชเลขาธิการแจ้งชื่อภาษาอังกฤษว่า "Royal Park Rajapruek"
ภารกิจหลัก.
สนับสนุนและรักษาซึ่งพันธกิจของโครงการหลวงในการวิจัยและพัฒนา เผยแพร่และสร้างเครือข่ายองค์ความรู้ของการพัฒนาพื้นที่สูงอย่างยั่งยืน ประกอบด้วย
ทรงศักดิ์ ประทุมสินธุ์

ทรงศักดิ์ ประทุมสินธุ์ (เกิด 3 ธันวาคม พ.ศ. 2498) ศิลปินแห่งชาติ สาขาศิลปะการแสดง (ดนตรีพื้นบ้านอีสาน) ประจำปีพุทธศักราช 2562 นักดนตรีอีสานและนักแต่งเพลง เป็นผู้ที่นำโหวดซึ่งเป็นของเล่นสำหรับเด็กเลี้ยงควาย มาประดิษฐ์ให้เป็นเครื่องดนตรี และใช้เล่นประสมวงกับวงดนตรีพื้นบ้านอีสานอย่างกลมกลืน 
ประวัติ.
ทรงศักดิ์ ประทุมสินธุ์ เกิดที่ บ้านเลขที่ 1 หมู่ 2 ตำบลหนองพอก อำเภอหนองพอก จังหวัดร้อยเอ็ด เป็นบุตรของ นายใส ประทุมสินธุ์ และ นางกองสี ประทุมสินธุ์ เป็นบุตรคนที่ 2 จากบุตร - ธิดา 8 คน และสมรสกับ นางดุษฏี ประทุมสินธุ์ มีบุตร 2 คน คือ นายชัชวาลย์ ประทุมสินธุ์ และ นายชาญยุทธ ประทุมสินธุ์
เทเลคอม บากู

เทเลคอม บากู  หรือชื่อเดิม ราบิตา บากู  เป็นสโมสรวอลเลย์บอลหญิงในประเทศอาเซอร์ไบจาน และใน ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้เข้าร่วมแข่งให้แก่สโมสรนี้ภายหลังจากที่เคยร่วมทีมกับอิกติซาดชิ บากู มาก่อน
ประวัติ.
ธนาคารราบิตาได้รับการก่อตั้งขึ้นใน ค.ศ. 2001 ในชื่อราบิตาชิ บากู แล้วได้ใช้ชื่อปัจจุบันใน ค.ศ. 2004 ตั้งแต่การแสดงผลงานครั้งแรกในซูเปอร์ลีก สโมสรนี้ได้เป็นดาวของการแข่งขันชิงแชมป์ โดยปัจจุบันได้อยู่ในอันดับสาม สโมสรนี้เข้าร่วมการแข่งขันรายการวอลเลย์บอลถ้วยยุโรปซีอีวีคัพอย่างเป็นทางการครั้งแรกในฤดูกาล 2007-08 แต่ก็ตกรอบทันทีเมื่อพบกับทีมโอเคฮิตโนวาโกริกา
ในฤดูกาล 2008-09 ได้มาถึงรอบรองชนะเลิศของรายการชาลเลนจ์คัพโดยเป็นฝ่ายพ่ายให้แก่สโมสรวอลเลย์บอลอัลบาเซเต และเป็นฝ่ายชนะการแข่งขันเป็นครั้งแรกในรอบชิงชนะเลิศเมื่อครั้งที่พบกับทีมอาเซอร์เรล ในช่วงชิงตำแหน่งฤดูกาล 2009-10 เริ่มต้นด้วยผลลัพธ์ที่ดี: ทีมได้ชนะการแข่งชิงแชมป์อีกครั้งและได้อันดับสามในรายการซีอีวีคัพ โดยเป็นฝ่ายแพ้ในรอบรองชนะเลิศต่อทีมฟูตูราวอลเลย์บุสโตอาร์ซีซีโอ แต่เป็นฝ่ายชนะรางวัลเหรียญทองแดงในรอบชิงชนะเลิศเมื่อครั้งที่พบกับทีมวีซี ยูรอลลอชกา-เอ็นทีเอ็มเค เยคาเทรินเบิร์ก
ในฤดูกาล 2010-11 สโมสรได้เข้าแข่งขันรายการวีเมนส์ซีอีวีแชมเปียนส์ลีกเป็นครั้งแรก และได้เข้าสู่รอบชิงชนะเลิศโดยเป็นฝ่ายแพ้ต่อทีมวาคีฟบังค์จากประเทศตุรกีเท่านั้น
ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้ร่วมทำหน้าที่ให้แก่สโมสรนี้เพื่อต้องการท้าทายความสามารถ และได้รับค่าตอบแทนอย่างน้อยที่ 3 ล้านบาทต่อปี
 แชมป์: 2011
 รองชนะเลิศ: 2012
 รองชนะเลิศ: ฤดูกาล 2010/2011; 2012/2013
 แชมป์: ฤดูกาล 2008/2009; 2009/2010; 2010/2011; 2011/2012
ชาญชัย อิสระเสนารักษ์

ชาญชัย อิสระเสนารักษ์ (เกิด 10 สิงหาคม พ.ศ. 2496) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครนายก อดีตสมาชิกสภาผู้แทนราษฎร แบบบัญชีรายชื่อ อดีตสภาขับเคลื่อนการปฏิรูปประเทศ
ประวัติ.
นายชาญชัย อิสระเสนารักษ์ เกิดเมื่อวันที่ 10 สิงหาคม พ.ศ. 2496 สำเร็จการศึกษา ปริญญาศิลปศาสตรบัณฑิต และ ศิลปศาสตรมหาบัณฑิต สาขาวิชารัฐศาสตร์ จาก มหาวิทยาลัยรามคำแหง
งานการเมือง.
ชาญชัยเคยดำรงอาชีพเป็นนักธุรกิจก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 4 สมัย 
ใน พ.ศ. 2554 ชาญชัยลงสมัครรับเลือกตั้งในพื้นที่เขต 1 จังหวัดนครนายก ก่อนที่จะไม่ได้รับเลือกตั้ง โดยพ่ายแพ้ให้กับวุฒิชัย กิตติธเนศวร จากพรรคภูมิใจไทย
ใน พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ในลำดับที่ 44 แต่ไม่ได้รับเลือกตั้ง
สมาชิกสภาผู้แทนราษฎร.
ชาญชัย อิสระเสนารักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
พระยาปรีชาชลยุทธ (วัน จารุภา)

<ns>0</ns>
 <revision>
 <parentid>11785150</parentid>
 <timestamp>2025-06-20T04:35:31Z</timestamp>
 <contributor>
 <username>วรุฒ หิ่มสาใจ</username>
 </contributor>
 <minor />
 <comment>เพิ่มด้วย</comment>
 <origin>12377184</origin>
 <model>wikitext</model>
 <format>text/x-wiki</format>
พลเรือตรี พระยาปรีชาชลยุทธ์ (วัน จารุภา) #เปลี่ยนทาง เป็นคณะกรรมการราษฎร รัฐมนตรี และผู้บัญชาการทหารเรือ
การศึกษา.
พระยาปรีชาชลยุทธ์ (วัน จารุภา) จบการศึกษาจากโรงเรียนเทพศิรินทร์ เข้ารับการศึกษาปีพ.ศ. 2452 จบการศึกษาปีพ.ศ. 2458
การทำงาน.
พระยาปรีชาชลยุทธ์ (วัน จารุภา) ได้ดำรงตำแหน่งต่างๆ ดังนี้
วัดสัมพันธวงศารามวรวิหาร

วัดสัมพันธวงศาราม เป็นพระอารามหลวงชั้นตรี ชนิดวรวิหาร ตั้งอยู่ใกล้แม่น้ำเจ้าพระยาฝั่งตะวันออก ในท้องที่แขวงสัมพันธวงศ์ เขตสัมพันธวงศ์ กรุงเทพมหานคร ในย่านเยาวราช เดิมเป็นวัดราษฎร์ มีนามว่า วัดเกาะ หลักฐานในการสร้างวัดแต่เดิมไม่ปรากฏใครเป็นผู้สร้าง ทราบแต่ว่าเป็นวัดโบราณเก่าแก่ มีมาตั้งแต่สมัยอาณาจักรอยุธยา ก่อนสถาปนากรุงรัตนโกสินทร์เป็นราชธานี
เหตุที่ได้ชื่อว่า "วัดเกาะ" เนื่องจากการที่มีคูคลองล้อมรอบเชื่อมต่อจากแม่น้ำเจ้าพระยา
ต่อมาพระบาทสมเด็จพระพุทธยอดฟ้าจุฬาโลกมหาราช พระองค์ทรงพระกรุณาโปรดเกล้าฯ ให้พระบรมวงศานุวงศ์บูรณปฏิสังขรณ์วัดต่าง ๆ ใหม่หลายวัด ในส่วนของวัดเกาะ ทรงพระกรุณาโปรดเกล้าฯ ให้สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี ซึ่งเป็นพระภาคิไนย ต้นราชสกุลมนตรีกุล ดำเนินการบูรณปฏิสังขรณ์ขึ้นใหม่ทั้งวัด แล้วทรงพระกรุณาโปรดเกล้าฯ สถาปนาขึ้นเป็นพระอารามหลวง พระราชทานนามว่า วัดเกาะแก้วลังการาม
ต่อมาในสมัยพระบาทสมเด็จพระจอมเกล้าเจ้าอยู่หัว พระองค์ทรงพระกรุณาโปรดเกล้าฯ ให้บูรณปฏิสังขรณ์ใหม่อีกครั้ง แล้วเปลี่ยนนามวัดใหม่เป็น "วัดสัมพันธวงศารามวรวิหาร" เช่นในปัจจุบัน
ในสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จพระราชดำเนินทางชลมารคมาถวายผ้าพระกฐินที่วัดสัมพันธวงศารามวรวิหารและวัดปทุมคงคาราชวรวิหาร โดยเรือพระที่นั่งเทียบที่ศาลาท่าน้ำ
สมเด็จพระพุทธโฆษาจารย์ (พุฒ สุวฑฺฒโน)

สมเด็จพระพุทธโฆษาจารย์ นามเดิม พุฒ สุวัฒนกุล ฉายา สุวฑฺฒโน(11 มีนาคม พ.ศ. 2451 - 26 มกราคม พ.ศ. 2553) อดีตกรรมการมหาเถรสมาคม เจ้าอาวาสวัดสุวรรณารามราชวรวิหาร และเป็นคณะผู้ปฏิบัติหน้าที่สมเด็จพระสังฆราช
ประวัติ.
สมเด็จพระพุทธโฆษาจารย์ มีนามเดิมว่า พุฒ สุวัฒนกุล เกิดเมื่อวันพุธ ขึ้น 10 เดือน 4 ปีมะแม ตรงกับวันที่ 11 มีนาคม พ.ศ. 2451 (นับแบบเดิมจะเป็น พ.ศ. 2450) เป็นบุตรของนายเพ็ชร สุวัฒนกุล กับนางคำ สุวัฒนกุล ชาติภูมิเป็นชาวบ้านมะขามเรียง ตำบลจำปา อำเภอท่าเรือ จังหวัดพระนครศรีอยุธยา
สมเด็จพระพุทธโฆษาจารย์ ได้ถึงแก่มรณภาพเมื่อวันที่ 26 มกราคม พ.ศ. 2553 สิริอายุ 101 ปี
ทวี สุระบาล

ทวี สุระบาล (เกิด 15 สิงหาคม พ.ศ. 2491) ชื่อเล่น ปั๊บ เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดตรัง สังกัดพรรคพลังประชารัฐ อดีตกรรมการผู้ช่วยรัฐมนตรีประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎร แบบบัญชีรายชื่อ
ประวัติ.
ทวี เกิดเมื่อวันที่ 15 สิงหาคม พ.ศ. 2491 ที่อำเภอห้วยยอด จังหวัดตรัง เป็นบุตรของนายเจตน์ นางชูชีพ สุระบาล ด้านครอบครัวสมรสกับนางณิชาพัฒน์ สุระบาล มีบุตร 3 คน ประกอบด้วย สุวิชาณ สุระบาล, พรหมกรณ์ สุระบาลธนวัชร์ และอิสรีย์ สุระบาลธนวัชร์ 
สำเร็จการศึกษา บริหารธุรกิจบัณฑิต จากBanaras Hindu University ประเทศอินเดีย และรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์
งานการเมือง.
ทวี มีอาชีพเป็นนักธุรกิจ และสมาชิกสภาจังหวัด ใน พ.ศ. 2528 ตามลำดับ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ในพ.ศ. 2529 สังกัดพรรคชาติไทย แต่ได้รับเลือกตั้งในครั้งถัดมา (พ.ศ. 2531) ในสังกัดพรรคประชาธิปัตย์ และได้รับเลือกเรื่อยมาจนถึงพ.ศ. 2548 แต่ในครั้งนั้นได้ย้ายมาลงสมัครรับเลือกตั้งในระบบบัญชีรายชื่อและได้รับเลือกตั้งเป็นสมัยที่ 7 
พ.ศ. 2550 ทวี ลงสมัครรับเลือกตั้งในระบบสัดส่วน กลุ่มจังหวัดที่ 8 ลำดับที่ 2 สังกัดพรรคเพื่อแผ่นดิน แต่ไม่ได้รับเลือกตั้ง เนื่องจากทางพรรคได้รับเลือกตั้งเพียง 1 ที่นั่ง แต่ลาออกจากพรรคเพื่อแผ่นดิน เมื่อวันพฤหัสบดีที่ 27 ธันวาคม พ.ศ. 2550 แต่เป็นสมาชิกพรรคพลังประชาชน ในวันศุกร์ที่ 28 ธันวาคม พ.ศ. 2550 และต่อมาได้สมัครเป็นสมาชิกพรรคเพื่อไทยในเวลาต่อมา และในปี 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคพลังประชารัฐ ลำดับที่ 46 แต่ไม่ได้รับเลือกตั้ง
ในเดือนสิงหาคม พ.ศ. 2562 ทวี สุระบาล ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี
ในพ.ศ. 2566 ทวี ลงสมัครรับเลือกตั้งสมาชิกสภาผู้แทนราษฎรอีกครั้งในสังกัดพรรคพลังประชารัฐ และเอาชนะคู่แข่งอย่างสาทิตย์ วงศ์หนองเตย ไปด้วยคะแนนกว่า 63,185 คะแนน ถือเป็นอันดับ 1 ของประเทศไทยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
สมาชิกสภาผู้แทนราษฎร.
ทวี สุระบาล ได้รับการเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
หลบผี ผีไม่หลบ

หลบผี ผีไม่หลบ เป็นภาพยนตร์ไทย ผลงานการกำกับโดย ธนกร พงษ์สุวรรณ ออกฉายในวันที่ 28 มีนาคม ปี พ.ศ. 2546 ใน ประเทศไทย
หลบผี ผีไม่หลบ เป็นละครโทรทัศน์ไทย แนวคอมเมดี นำแสดงโดย รัชชานนท์ สุขประกอบ,พรภัสสร อัตถปัญญาพล เริ่มออกอากาศตอนแรกวันที่ 27 กันยายน พ.ศ. 2556 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)
บทประพันธ์โดย มิสเตอร์เค บทโทรทัศน์โดย ธนพล เสือน้อย กำกับการแสดงโดย คชินทร์ คล้องช้าง
อันโกะ กลรักสตรอว์เบอร์รี่

อันโกะ กลรักสตรอว์เบอร์รี่ เป็นละครโทรทัศน์ไทย แนวโรแมนติก-คอมเมดี้ ดัดแปลงมาจากบทประพันธ์ของ พงศกร และบทโทรทัศน์โดย ศรียุ ดำเนินงานสร้างโดย บริษัท ซิติเซ่น เคน จำกัด โดย ธีรเดช วงศ์พัวพันธ์, บุษกร วงศ์พัวพันธ์ กำกับการแสดงโดย ฤกษ์ชัย พวงเพ็ชร์ ออกอากาศทางไทยทีวีสีช่อง 3 ครั้งแรกเมื่อวันที่ 9 ตุลาคม พ.ศ. 2556 นำแสดงโดย ธีรเดช วงศ์พัวพันธ์, อารยา เอ ฮาร์เก็ต, คณิศ ปิยะปภากรกูล และรินลณี ศรีเพ็ญ ร่วมด้วยนักแสดงสมทบอีกมากมาย
รายชื่อนักแสดงนำ.
เรียงลำดับตามไตเติ้ลละคร
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">สถานีวิทยุโทรทัศน์ไทยทีวีสีช่อง 3
 ละครวันพุธ - พฤหัสบดี 20:15 - 22:45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">อันโกะ กลรักสตรอว์เบอร์รี่</td>
<th style="width: 33%;">ถัดไป</th>
</tr><tr style="text-align: center;">
<td>ดาวเกี้ยวเดือน
</td>
<td>สามี
</td></tr>
</table>
เฉลิมชัย เอียสกุล

เฉลิมชัย เอียสกุล (เกิด 13 ตุลาคม พ.ศ. 2500) อดีตสมาชิกสภาผู้แทนราษฎรจังหวัดหนองคาย 4 สมัย
ประวัติ.
เฉลิมชัย เกิดเมื่อวันที่ 13 ตุลาคม พ.ศ. 2500 เป็นบุตรนายธเนตร กับนางกิมเตียว เอียสกุล และเป็นน้องชายนายฉัตรชัย เอียสกุล สำเร็จการศึกษา บัญชีบัณฑิต จากมหาวิทยาลัยธรรมศาสตร์ เศรษฐศาสตร์มหาบัณฑิต จาก Middle Ternesse State ประเทศสหรัฐอเมริกา
งานการเมือง.
เฉลิมชัย ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 4 สมัย 
พ.ศ. 2549 เฉลิมชัย ลงสมัครรับเลือกตั้งสมาชิกวุฒิสภาจังหวัดหนองคาย แต่ไม่ได้รับเลือกตั้ง
สมาชิกสภาผู้แทนราษฎร.
เฉลิมชัย เอียสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ฮาร์ลีย์ ควินน์

ฮาร์ลีย์ ควินน์ เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดยพอล ดีนีและบรูซ ทิมม์ ปรากฏตัวครั้งแรกใน The Batman Adventures #12 (กันยายน 1993) ฮาร์ลี ควินน์ เคยปรากฏตัวในรูปแบบคนแสดงในภาพยนตร์เรื่องทีมพลีชีพ มหาวายร้ายที่นำแสดงโดยมาร์ก็อต ร็อบบี้
มาร์โก ร็อบบี สวมบทเป็นฮาร์ลีย์ ควินน์ปรากฏตัวในจักรวาลขยายดีซีในภาพยนตร์ได้แก่ ทีมพลีชีพ มหาวายร้าย, ทีมนกผู้ล่า กับฮาร์ลีย์ ควินน์ ผู้เริดเชิด, เดอะซุยไซด์สควอด
สมเด็จพระพุทธชินวงศ์ (สุวรรณ สุวณฺณโชโต)

สมเด็จพระพุทธชินวงศ์ นามเดิม สุวรรณ วงศ์เรืองศรี ฉายา สุวณฺณโชโต อดีตกรรมการมหาเถรสมาคม อดีตเจ้าคณะใหญ่หนเหนือ อดีตเจ้าอาวาสวัดเบญจมบพิตรดุสิตวนารามราชวรวิหาร อดีตแม่กองบาลีสนามหลวง
ชาติภูมิ.
สมเด็จพระพุทธชินวงศ์ มีนามเดิมว่า สุวรรณ วงศ์เรืองศรี เกิดเมื่อวันที่ 5 มิถุนายน พ.ศ. 2463 แรม 4 ค่ำ เดือน 7 ปีวอก ณ บ้านนางแล ตำบลนางแล อำเภอเมือง จังหวัดเชียงราย โยมมารดาชื่อ ขันแก้ว เวียงมูล โยมบิดาชื่อ จี วงศ์เรืองศรี เมื่อเกิดมาอาจารย์ได้ให้ชื่อไว้ในดวงชะตา (ใบลานจารเขียน) วัน เดือน ปี และเวลาเกิด พร้อมกับแจ้งชื่อพ่อและแม่ไว้ด้วยว่า “ดวงทิพย์” ภายหลังในฐานะเป็นบุตรคนหัวปี จึงมีชื่อเรียกกันว่า “คำอ้าย” และใช้ชื่อคำอ้ายนี้ตลอดมา จนถึงเวลาได้รับการบรรพชาเป็นสามเณร ก็มีชื่อว่า สามเณรคำอ้าย แต่เมื่อมาอยู่กรุงเทพมหานคร อาจารย์ได้เปลี่ยนชื่อให้ใหม่ว่า สุวรรณ ได้ชื่อฉายาจากพระอุปัชฌาย์ว่า สุวณฺณโชโต
อุปสมบท.
บรรพชาเป็นสามเณร เมื่อวันที่ 15 กรกฎาคม พ.ศ. 2477 ณ วัดนางแล ตำบลนางแล อำเภอเมือง จังหวัดเชียงราย โดยมีพระครูสุตาลังการ วัดกลางเวียง ตำบลในเวียง อำเภอเมือง จังหวัดเชียงราย เป็นพระอุปัชฌาย์ 
อุปสมบท วันจันทร์ที่ 27 พฤษภาคม พ.ศ. 2483 ตรงกับวันแรม 6 ค่ำเดือน 6 ปีมะโรง ณ วัดเบญจมบพิตรดุสิตวนาราม เขตดุสิต กรุงเทพมหานคร โดยมีพระพรหมมุนี (ปลด กิตฺติโสภโณ) เป็นพระอุปัชฌาย์ พระสรภาณกวี (คอน นนฺทิโย ป.ธ.3 ต่อมาได้รับพระราชทานเลื่อนสมณศักดิ์เป็นพระราชาคณะชั้นราชที่ พระมงคลวัตรกวี) วัดเบญจมบพิตรดุสิตวนาราม เป็นพระกรรมวาจาจารย์ พระราชเวที (ดอกไม้ อตฺตรภทฺโท ป.ธ. 6) วัดเบญจมบพิตรดุสิตวนาราม เป็นพระอนุสาวนาจารย์
มรณภาพ.
สมเด็จพระพุทธชินวงศ์ถึงแก่มรณภาพ ด้วยโรคหัวใจล้มเหลว เมื่อวันพฤหัสบดี ที่ 22 กันยายน พ.ศ. 2537 เวลา 11.40 น. ที่ตึก 84 โรงพยาบาลศิริราช กรุงเทพมหานคร สิริอายุ 74 ปี พรรษา 54
Temperature gradient gel electrophoresis

Temperature Gradient Gel Electrophoresis (TGGE) และ Denaturing Gradient Gel Electrophoresis (DGGE) เป็นรูปแบบของ electrophoresis ที่ใช้อุณหภูมิหรือสารเคมีต่างระดับกันในการทำลายสภาพธรรมชาติของตัวอย่างที่เคลื่อนที่ผ่านเจลชนิด acrylamide TGGE และ DGGE สามารถใช้กับกรดนิวคลีอิก เช่น DNA และ RNAและโปรตีน TGGE ใช้หลักการที่อุณหภมิเปลี่ยนโครงสร้างของกรดนิวคลีอิกในการแยกออกจากกัน DGGE เป็นเทคนิคแบบดั้งเดิมก่อนจะปรับมาเป็น TGGE 
Denaturing gradient gel electrophoresis.
Denaturing gradient gel electrophoresis (DGGE) ทำงานโดยเติมตัวอย่างขนาดเล็กของ DNA (หรือ RNA) ลงในเจลสำหรับอิเล็กโทรโฟรีซีส ที่มีสารทำให้กรดนิวคลีอิกเสียสภาพ ซึ่งจะทำให้กรดนิวคลีอิกคลายตัวในสภาวะต่างๆกัน เมื่อเคลื่อนผ่านเจล จึงสามารถวิเคราะห์ความแตกต่างได้
รถไฟฟ้าเคฮัง

บริษัทรถไฟฟ้าเคฮัง จำกัด (; โรมาจิ: "Keihan Denki Tetsudō Kabushiki-gaisha") เป็นผู้ให้บริการรถไฟในจังหวัดโอซะกะ จังหวัดเคียวโตะ และจังหวัดชิงะ ในประเทศญี่ปุ่น เป็นที่รู้จักกันในชื่อ "เคฮัง" (京阪) หรือ "เคฮังเด็นเทะสึ" (京阪電鉄) หรือ "เคฮังเด็นชะ" (京阪電車)
ประวัติ.
รถไฟเคฮังเริ่มให้บริการรับส่งผู้โดยสารระหว่างโอซะกะกับเคียวโตะในปี ค.ศ. 1910 และเป็นบริษัทที่ให้บริการรถไฟฟ้าเชื่อมระหว่างสองเมืองนี้เป็นบริษัทแรก และเป็นทางรถไฟสายแรกที่ทอดยาวไปตามริมฝั่งแม่น้ำโยะโดะ หลังจากนั้น เคฮังได้เข้าซื้อกิจการของรถไฟในแถบโอสึ (สายโอสึ)
ในทศวรรษ 1920 รถไฟเคฮังเริ่มสร้างเส้นทางเชื่อมระหว่างโอซะกะกับเคียวโตะอีกเส้นทางหนึ่งเป็นสาขาย่อย ชื่อว่า รถไฟชินเคฮัง (新京阪鉄道) และได้เชื่อมกับเคฮังสมบูรณ์ในปี 1930 ปัจจุบัน ทางรถไฟสายนี้เป็นที่รู้จักในชื่อ ฮังคีวสายเคียวโตะ
ในปี 1943 รัฐบาลญี่ปุ่นสมัยสงครามโลกครั้งที่ 2ได้บังคับให้เคฮังควบรวมกิจการกับรถไฟฮังชินคีวโค ก่อตั้งเป็นรถไฟเคฮังชินคีวโค (京阪神急行電鉄 "Keihanshin Kyūkō Dentetsu") ต่อมา ในปี 1949 หลังพ้นสงครามไปแล้ว รถไฟเคฮังได้กลับมารวมตัวกันใหม่อีกครั้ง (ยกเว้นสายชินเคฮัง) และกลับมาใช้ชื่อบริษัเดิม ส่วนรถไฟเคฮังชินคีวโคก็เปลี่ยนชื่อเป็น รถไฟฮังคีว และใช้ชื่อนี้จนถึงทุกวันนี้
เส้นทางรถไฟ.
รถไฟเคฮังแบ่งการให้บริการหลัก ๆ ออกเป็นสายเคฮังกับสายโอสึ โดยรถไฟที่ให้บริการระหว่างเคียวโตะกับโอซะกะจะเป็นรถไฟรางใหญ่ ขณะที่รถไฟที่ให้บริการระหว่างเคียวโตะกับโอสึจะมีลักษณะคล้ายกับรถราง ความกว้างของรางทั้งเครือข่ายอยู่ที่ 1,435 มิลลิเมตร คือ รางคู่ความกว้างมาตรฐาน
รถไฟฟ้าฮันชิง

บริษัทรถไฟฟ้าฮันชิง (; โรมาจิ: "Hanshin Denki-tetsudō Kabushiki-gaisha") เป็นบริษัทเอกชนของญี่ปุ่นที่ให้บริการรถไฟที่เชื่อมต่อระหว่างเมืองโอซะกะและโคเบะ เป็นบริษัทในเครือของบริษัทฮันคีวฮันชิงโฮลดิ้ง และยังเป็นเจ้าของทีมเบสบอลฮันชิง ไทเกอร์สที่มีชื่อเสียงโด่งดัง
ชื่อของบริษัท"ฮันชิง" (阪神) มาจากอักษรตัวหลังของโอซะกะ (大阪) กับอักษรตัวแรกของโคเบะ (神戸)
ประวัติ.
ประวัติของรถไฟฟ้าฮันชิงเริ่มต้นจากการก่อตั้ง บริษัทรถไฟฟ้าเซะสึจำกัด (摂津電気鉄道株式会社 "Settsu Denki-tetsudō Kabushiki-gaisha") เมื่อวันที่ 12 มกราคม ค.ศ. 1899 จากนั้นในวันที่ 7 มิถุนายน ปีเดียวกัน ได้เปลี่ยนชื่อเป็นบริษัทรถไฟฟ้าฮันชิงจำกัด และเริ่มเปิดให้บริการรับส่งผู้โดยสารระหว่างโคเบะ (สถานีซันโนะมิยะ) กับโอซะกะ (สถานีเดริบะชิ) เมื่อวันที่ 12 เมษายน ค.ศ. 1905 ต่อมาในปี ค.ศ. 1906 มีการขยายการให้บริการจากสถานีเดริบะชิไปจนถึงสถานีอุเมะดะในโอซะกะ
ในปี 1924 บริษัทสร้างสนามโคชิเอ็งแล้วเสร็จ (ต่อมาเปลี่ยนชื่อเป็นสนามฮันชิง โคชิเอ็งในปี 1964) อันเป็นสนามเหย้าของทีมฮันชิง ไทเกอร์สในเวลาต่อมา
เมื่อวันที่ 18 มีนาคม ค.ศ. 1936 รถไฟฟ้าฮันชิงขยายการให้บริการจากสถานีซันโนะมิยะไปจนถึงโมะโตะมะชิ และเปิดให้บริการเส้นทางเชื่อมต่อเสริมอีกหลายสายนอกเหนือจากเส้นทางหลัก รวมถึงการให้บริการร่วมกับรถไฟฟ้าซันโยในปี 1968
เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ขึ้นที่โคเบะ ทำให้รถไฟฟ้าบางส่วนของฮันชิงไม่สามารถให้บริการได้ และใช้เวลากว่าครึ่งปีจึงกลับมาให้บริการเต็มรูปแบบอีกครั้ง
เมื่อวันที่ 20 มิถุนายน ค.ศ. 2006 บริษัทฮันคีวโฮลดิ้งได้เข้ามาซื้อกิจการของรถไฟฮันชิงทั้งหมดด้วยมูลค่า 2.2 พันล้านดอลลาร์สหรัฐ และได้เปลี่ยนชื่อบริษัทโฮลดิ้งเป็นบริษัทฮันคีวฮันชิงโฮลดิ้ง
ในปี ค.ศ. 2009 รถไฟฟ้าฮันชิงขยายเส้นทางการให้บริการจนถึงนัมบะของโอซะกะ และยังให้บริการร่วมกับรถไฟคินเตะสึอีกด้วย จนรถไฟฟ้าฮันชิงสายนัมบะได้รับรางวัลรถไฟดีเด่นของญี่ปุ่นหลายรายการ
รถไฟคินเท็ตสึ

คินเท็ตสึ  หรือ คิงกิเท็ตสึโด หรือชื่อเต็มคือ บริษัท รถไฟคิงกิ นิปปง มหาชนจำกัด  เป็นบริษัทเอกชนให้บริการรถไฟในประเทศญี่ปุ่น เป็นบริษัทรถไฟที่ไม่ได้อยู่ในเครือเจอาร์ที่ใหญ่ที่สุดในประเทศญี่ปุ่น ให้บริการรับส่งผู้โดยสารระหว่างเมือง โอซากะ เกียวโต นาระ นาโงยะ สึ อิเสะ
คินเท็ตสึยังมีธุรกิจท่องเที่ยว อสังหาริมทรัพย์ และห้างสรรพสินค้า และยังเป็นผู้ผลิตรถไฟราง (คิงกิ ชาร์โย) ที่นำไปให้บริการเป็นรถไฟในญี่ปุ่น สหรัฐอเมริกา อียิปต์ และฮ่องกง
ประวัติ.
เมื่อวันที่ 16 สิงหาคม ค.ศ. 1910 บริษัทนาระ คิโดะจำกัด (奈良軌道株式会社 "Nara Kidō") ได้ก่อตั้งขึ้น และถูกเปลี่ยนชื่อเป็นบริษัทรถไฟฟ้าโอซากะจำกัด (大阪電気軌道株式会社 "Ōsaka Denki Kidō" หรือ ไดกิ (大軌)) ในอีกหนึ่งเดือนต่อมา
บริษัทไดกิสร้างอุโมงค์อิโคะมะและเริ่มให้บริการรถไฟเชื่อมต่อระหว่างโอซากะกับนาระ (ปัจจุบันคือ รถไฟคินเท็ตสึ สายนาระ) เมื่อวันที่ 30 เมษายน ค.ศ. 1914 หลังจากนั้น ทางรถไฟสายคะชิฮะระ โอซากะ และชิงิก่อสร้างแล้วเสร็จราวทศวรรษที่ 1920 ตามด้วยสายเกียวโต (ร่วมทุนกับรถไฟฟ้าเคฮัง) บริษัทไดกิได้ก่อตั้งบริษัทลูกคือ บริษัทรถไฟฟ้าซังงุ คีวโกะจำกัด (参宮急行電鉄株式会社 "Sangū Kyūkō Dentetsu" หรือ ซังกีว (参急)) ในปี 1927 และไปรวมตัวเป็นบริษัทรถไฟฟ้าอิเสะจำกัด (伊勢電気鉄道株式会社 "Ise Denki Tetsudō" หรือ อิเสะเด็ง (伊勢電)) เมื่อวันที่ 15 กันยายน ค.ศ. 1936
ในปี ค.ศ. 1938 บริษัทไดกิจับมือกับบริษัทรถไฟคันไซคีวโก (関西急行電鉄株式会社 "Kansai Kyūkō Dentetsu" หรือ คันกีวเด็ง (関急電)) ให้บริการรถไฟเชื่อมต่อระหว่างโอซากะกับนาโงยะโดยรถไฟเอกชนเป็นครั้งแรก จากนั้น บริษัทซังกีวได้เข้าซื้อกิจการของคันกีวเด็งเมื่อวันที่ 1 มกราคม ค.ศ. 1940 และเริ่มให้บริการด้วยตัวเอง จากนั้น บริษัทซังกีวได้รวมรวมเข้ากับบริษัทรถไฟโยะโระจำกัด (養老鉄道株式会社 "Yōrō Tetsudō") เมื่อวันที่ 1 สิงหาคม ปีเดียวกัน และบริษัทไดกิได้ควบรวมเข้ากับบริษัทซังกีวเมื่อวันที่ 15 มีนาคม ค.ศ. 1941 และเปลี่ยนชื่อเป็นบริษัทรถไฟคันไซคีวโกจำกัด (เป็นครั้งที่สอง มีชื่อว่า คันกีว (関急)) จากนั้น บริษัทคันกีวควบรวมเข้ากับบริษัทรถไฟโอซากะจำกัด (大阪鉄道株式会社 "Ōsaka Tetsudō" หรือ ไดเตะสึ(大鉄)) เมื่อวันที่ 1 กุมภาพันธ์ ค.ศ. 1943 และย้ายสำนักงานใหญ่จากอุเอะฮมมะชิ ไปยังโอซากะ อะเบะโนะบะชิ
จากนั้น บริษัทคันกีวควบรวมเข้ากับบริษัทรถไฟฟ้านันไกในเดือนมิถุนายน ค.ศ. 1944 และเปลี่ยนชื่อเป็น บริษัทรถไฟคิงกินิปปงจำกัด (近畿日本鉄道株式会社 "Kinki Nippon Tetsudō Kabushiki-gaisha" หรือ คิงกินิปปง(近畿日本) หรือ คินนิชิ(近日)) แต่ในภายหลัง บริษัทรถไฟฟ้านันไกได้ขอแยกตัวออกไปอีกครั้งในปี 1947
หลังสงครามโลกครั้งที่ 2ได้สิ้นสุดลง รถไฟคินเท็ตสึได้ขยายกิจการออกไปยังธุรกิจอื่นๆอาทิ บริษัทคิงกินิปปงทัวริสต์จำกัด (近畿日本ツーリスト株式会社) อันเป็นบริษัทท่องเที่ยวที่ใหญ่ที่สุดแห่งหนึ่งของโลก มีสำนักงานทั้งในสหรัฐอเมริกาและนานาประเทศ
รถไฟด่วนพิเศษสายแรกเริ่มให้บริการระหว่างอุเอะฮมมะชิกับนาโงยะในปี ค.ศ. 1947 และเป็นจุดเริ่มต้นของรถไฟด่วนพิเศษคินเท็ตสึในทุกวันนี้ ปัจจุบัน เครือข่ายระบบรางของคินเท็ตสึค่อนข้างครอบคลุม จากการควบรวมกิจการกับบริษัทรถไฟนาระจำกัด (奈良電気鉄道株式会社 หรือนาระเด็ง(奈良電)) บริษัทรถไฟชิงิอิโคะมะจำกัด (信貴生駒電鉄株式会社) บริษัทรถไฟมิเอะจำกัด (重電気鉄道株式会社 หรือ มิเอะเด็ง(三重電)) และบริษัทอื่นๆ
คินเท็ตสึย้ายสำนักงานใหญ่อีกครั้งจากอะเบะโนะบะชิในโอซากะไปอุเอะฮมมะชิในโอซากะเมื่อวันที่ 5 ธันวาคม ค.ศ. 1969 และบริษัทรถไฟคิงกินิปปงจำกัด ก็เปลี่ยนชื่อเป็น บริษัทคินเท็ตสึ เมื่อวันที่ 28 มิถุนายน ค.ศ. 2003
เซเวนสปริงส์ออฟเอพิงก์

เซเวนสปริงส์ออฟเอพิงก์ เป็นอีพีอัลบั้มชุดแรกวง เอพิงก์ เริ่มเผยแพร่เมื่อวันที่ 19 เมษายน พ.ศ. 2554 โดยใช้เพลง "I Don't Know" และ "It Girl" ประชาสัมพันธ์อัลบั้ม
การวางจำหน่าย.
มินิอัลบั้มเริ่มวางแผงเมื่อ 19 เมษายน 2554 ส่วนการประชาสัมพันธ์เพลง "I Don't Know" นั้นเริ่มในรายการเอ็มเคานต์ดาวน์ เมื่อวันที่ 21 พ.ศ. เมษายน 2554
เจ้าจอมทับทิม ในรัชกาลที่ 4 (ณ นคร)

เจ้าจอมทับทิม ในรัชกาลที่ 4 เป็นธิดาคนหนึ่งของพระยาเสนานุชิต (นุช ณ นคร) และเป็นเจ้าจอมในพระบาทสมเด็จพระจอมเกล้าเจ้าอยู่หัว 
พระยาเสนานุชิต (นุช ณ นคร) นั้นเป็นบุตรของเจ้าพระยานครศรีธรรมราช (น้อย) ท่านเป็นผู้ว่าราชการเมืองตะกั่วป่าในสมัยพระบาทสมเด็จพระนั่งเกล้าเจ้าอยู่หัว ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม
เจ้าจอมทับทิมเป็นพี่น้องกับเจ้าจอมเขียน ในรัชกาลที่ 4 ซึ่งเป็นธิดาพระยาเสนานุชิต (นุช ณ นคร) อีกคนหนึ่งที่ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว
ปาดเขียวตีนดำ

ปาดเขียวตีนดำ (ชื่อวิทยาศาสตร์: "Rhacophorus nigropalmatus") เป็นปาดชนิดหนึ่ง จัดอยู่ในวงศ์ปาดโลกเก่า (Rhacophoridae) มีขนาดความยาวลำตัว 80-100 มิลลิเมตร โดยเพศผู้จะมีขนาดเล็กกว่าเพศเมีย ปาดเขียวตีนดำเป็นหนึ่งในปาดที่มีขนาดใหญ่ที่สุดในสกุล "Rhacophorus" ซึ่งตาและหูของปาดเขียวตีนดำมีขนาดใหญ่ ส่วนของขาทั้ง 4 มีขนาดยาว และบริเวณระหว่างนิ้วมีพังผืดอยู่ตลอดความยาวนิ้ว ประกอบกับบริเวณข้างลำตัวซึ่งมีผิวหนังที่สามารถยืดได้ระหว่างขาหน้าและขาหลัง ทำให้สามารถกระโดดหรือร่อนจากบนต้นไม้สูงลงสู่บริเวณพื้นที่ต่ำกว่าได้ 
ลำตัวด้านบนลำตัวมีสีเขียวมันวาว ส่วนบริเวณด้านท้องมีตั้งแต่สีขาวไปจนถึงสีเหลืองซีด ซอกขาและด้านล่างของต้นขามีสีเหลือง ในนิ้วตีนหน้ามีพังผืดสีดำยึดระหว่างนิ้วยาวไปถึงปลายนิ้วแรก นิ้วตีนหลังมีพังผืดยึดโคนนิ้ว ส่วนปลายนิ้วที่เหลือมีสีเหลืองลายแขนงสีดำ
พบอาศัยอยู่ตามต้นไม้สูงๆ ในป่าต่ำ 
ปาดเขียวตีนดำพบได้น้อยตั้งแต่บริเวณคาบสมุทรมลายูไปจนถึงทางตะวันตกของอินโดนีเซีย
ปาดเขียวตีนดำโดยปกติอาศัยอยู่บนต้นไม้ จึงมีการร่อนไปในอากาศ โดยได้รับการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มาก เมื่อกระโดดลงจากต้นไม้จะกางขาให้อยู่ในระดับเดียวกับลำตัวรวมทั้งกางนิ้วออก ประกอบกับการทำตัวให้แบนราบเพื่อให้มีพื้นที่ต้านอากาศมากขึ้น ทำให้ปาดเขียวตีนดำสามารถร่อนไปในอากาศและลงสู่พื้นดินด้วยมุมน้อยกว่า 18 องศา ซึ่งทำให้ปาดเขียวตีนดำได้อีกชื่อหนึ่งว่า "ปาดบิน" ซึ่งการร่อนหรือกระโดดครั้งหนึ่งไปไกลได้ถึง 15 เมตร
นกเขนน้อยไซบีเรีย

นกเขนน้อยไซบีเรีย (ชื่อวิทยาศาสตร์: "Luscinia cyane") เป็นนกเกาะคอนชนิดหนึ่ง ในวงศ์นกจับแมลงและนกเขน (Muscicapidae)
ตัวผู้และตัวเมียมีสีต่างกันอย่างเห็นชัดเจน นกตัวผู้จะมีลำตัวด้านบนเป็นสีน้ำเงิน ท้องสีขาวโพลน มีแถบสีดำพาดผ่านตาลากยาวแบ่งสีน้ำเงินและสีขาวออกจากกัน ขณะที่นกตัวเมียหรือนกที่ยังไม่โตเต็มวัยจะเป็นสีน้ำตาลตุ่น มีลายเกล็ดจาง ๆ บริเวณคอและอก ในนกตัวผู้ที่ยังโตไม่เต็มวัยต่างกับนกตัวเมียตรงที่มีหางออกสีฟ้า
มีพฤติกรรมทำรังวางไข่ทางตอนเหนือของเอเชียตะวันออก ในช่วงฤดูหนาวฝูงส่วนใหญ่จะอพยพลงใต้ไปหากินอยู่ในเอเชียตะวันออกเฉียงใต้ นกบางตัวพลัดหลงไปไกลถึงทวีปยุโรป บางครั้งอาจอพยพรวมกันเป็นกลุ่มหลายสิบตัว และอพยพในเวลากลางคืนด้วย สำหรับประเทศไทยนกเขนน้อยไซบีเรียจัดเป็นนกอพยพนอกฤดูผสมพันธุ์ที่พบบ่อยทั่วทุกภาค แต่ในบางพื้นที่มีสถานะเป็นเพียงนกอพยพผ่านที่พบได้เฉพาะช่วงต้นและปลายฤดูหนาวเท่านั้น
เป็นนกอพยพที่บินเป็นระยะทางไกลมาก ปกติจะพบเดินหาแมลงขนาดเล็กกินตามพื้นในป่าดิบ มีพฤติกรรมที่เป็นเอกลักษณ์ คือ มักจะกระดกหางถี่ ๆ ตลอดเวลา แม้ตามปกติจะพบในป่า แต่ช่วงต้นและปลายฤดูกาลอพยพก็มักพบตามสวนสาธารณะได้บ่อยครั้ง และจัดเป็นสัตว์ป่าคุ้มครอง
นอกจากนี้แล้วนกเขนน้อยไซบีเรีย ยังเป็นหนึ่งในนกที่เป็น ID Station ของสถานีโทรทัศน์ไทยพีบีเอสด้วย
ภูริวัชร์ ธีระชาติ

ภูริวัชร์ ธีระชาติ (ชื่อเล่น ถังเบียร์) เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 10
ประวัติ.
ภูริวัชร์ ธีระชาติ เกิดเมื่อวันที่ 4 ตุลาคม 2535 ศึกษาระดับปริญญาตรี ที่ ภาควิชานิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ 
ถังเบียร์ยังได้เข้าประกวดร้องเพลงของมหาวิทยาลัยกรุงเทพ BU-band & Singing Contest 20th และได้รับรางวัลรองชนะเลิศอันดับ 1 อีกทั้งถังเบียร์ยังเคยมาออดิชั่น ทรูอคาเดมี่ แฟนเทเชีย ฤดูกาลที่ 8 และ ฤดูกาลที่ 9 แต่ถังเบียร์ไม่ได้รับคัดเลิอก ได้กลับมาออดิชั่นอีกครั้งใน ฤดูกาลที่ 10 จนได้เป็นผู้ชนะเลิศการแข่งขันครั้งนี้ หลังจากนั้นมีผลงานเพลงกับค่ายสหภาพดนตรี ออกเพลง "Shut Up and Dance" และเพลงช้า "ผิดแค่ไหน" ที่เขาแต่งเพลงเองเป็นครั้งแรก หลังจากนั้นออกมาเปิดสตูดิโอสอนศิลปะการแสดง ชื่อ TB Dance Studio
วงศ์นกจับแมลงและนกเขน

วงศ์นกจับแมลงและนกเขน หรือ วงศ์นกจับแมลง  เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Muscicapidae จัดเป็นวงศ์ของนกที่มีจำนวนสมาชิกมากที่สุดวงศ์หนึ่ง
เป็นนกที่พบกระจายพันธุ์อยู่ในซีกโลกเก่า (เอเชีย, ยุโรป, แอฟริกา) เป็นที่มีขนาดเล็กมากถึงขนาดเล็ก (12-30 เซนติเมตร) รูปรางภายนอก
แตกตางกันมาก ตัวผู้และตัวเมียมีสีสันและลักษณะแตกต่างกันชัดเจน สวนใหญจะกินแมลงเปนอาหาร แต่ก็มีหลายชนิดกินผลไม้และน้ำหวานดอกไมดวย 
ทํารังเปนรูปถวย นกในวงศนี้สามารถแบงออกเปน 2 วงศยอย ในประเทศไทยพบทั้ง 2 วงศยอย ไดแก วงศ์ย่อยนกเดินดง (Saxicolinae) และวงศ์ย่อยนกจับแมลง (Muscicapinae) ซึ่งเป็นนกขนาดเล็ก มีจะงอยปากคอนขางแบนและกวาง ปลายแหลมเปนรูปสามเหลี่ยม มีขนแข็งที่มุมปากชัดเจน 
การจำแนก.
วงศ์ Muscicapidae
แดลลัส คาวบอยส์

แดลลัส คาวบอยส์  เป็นหนึ่งในทีมอเมริกันฟุตบอล เล่นในลีก NFL และยังเป็นในทีมที่ประสบความสำเร็จมากที่สุดทีมหนึ่งอีกด้วย โดยคาวบอยส์ใช้สนาม คาวบอยสเตเดียม เป็น สนามเหย้า คาวบอยส์นั้นเคยได้แชมป์ ซุปเปอร์โบวล์ มาแล้ว 5 สมัย และ คาวบอย ยังเป็นทีม อเมริกันฟุตบอล ที่มี มูลค่ามากที่สุดเป็นอันดับ 2 ในลีก (15 กรกฎาคม ค.ศ. 2013) โดยการจัดอันดับของ "ฟอบส์" นิตยสารจัดอันดับชื่อดังอีกด้วย
ฟลายอิงฟิชโคฟ

ฟลายอิงฟิชโคฟ  เป็นเมืองหลวงและเป็นนิคมหลักบนเกาะคริสต์มาสซึ่งเป็นดินแดนของประเทศออสเตรเลีย ชื่อเมืองตั้งตามชื่อเรือสำรวจของสหราชอาณาจักรชื่อ เฮชเอ็มเอส "ฟลายอิงฟิช" (ปลานกกระจอก) ก่อนหน้านี้ในแผนที่ต่าง ๆ จะระบุชื่อไว้เพียง เดอะเซตเทิลเมนต์  ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานตั้งแต่ ค.ศ. 1888
ค.ศ. 1886 เรือเอกจอห์น เมเคลียร์ (John Maclear) จากเรือ เฮชเอ็มเอส "ฟลายอิงฟิช" พบเกาะและจอดเทียบท่าที่อ่าวที่เขาตั้งชื่อให้ว่าฟลายอิงฟิชโคฟ (หรืออ่าวปลานกกระจอก) ตามชื่อเรือของตน พวกเขาจัดงานเลี้ยงฉลองเล็ก ๆ และเก็บตัวอย่างพืชและสัตว์ไปจำนวนหนึ่ง
หลังการพบฟอสเฟตและเกาะถูกผนวกเข้าเป็นส่วนหนึ่งของสหราชอาณาจักรได้ไม่นาน ก็มีการตั้งนิคมเล็ก ๆ ย่านฟลายอิงฟิชโคฟโดยจอร์จ คลูนีส์-รอสส์ (George Clunies-Ross) เจ้าของหมู่เกาะโคโคสซึ่งอยู่ห่างออกไป 900 กิโลเมตรทางตะวันตกเฉียงใต้สำหรับเก็บผลิตภัณฑ์ไม้แปรรูปสำหรับอุตสาหกรรมในหมู่เกาะโคโคส
ค.ศ. 1899 เริ่มมีการนำกุลีจากสิงคโปร์ มลายา และจีนมาใช้แรงงานในเหมืองฟอสเฟตและกลายเป็นประชากรกลุ่มใหญ่ในปัจจุบัน
ประชากรส่วนใหญ่บนเกาะอาศัยอยู่ในฟลายอิงฟิชโคฟ ปลายสุดทางทิศตะวันออกเฉียงเหนือของเกาะมีท่าเรือขนาดเล็กให้บริการเรือยอชต์แก่นักท่องเที่ยว สามารถดำน้ำ หรือพักผ่อนตามชายหาดของเมือง
คิงส์ตัน (เกาะนอร์ฟอล์ก)

คิงส์ตัน (Norf'k: "Daun a'Taun") เป็นเมืองหลวงของเกาะนอร์ฟอล์ก ดินแดนของประเทศออสเตรเลีย อำนาจกฎหมาย บริหาร และตุลาการของดินแดนต่างตั้งที่ทำการอยู่ในเมืองนี้ คิงส์ตันเป็นเมืองที่เก่าแก่ที่สุดเป็นอันดับที่สองในออสเตรเลีย และเป็นเมืองที่มีความสำคัญทางประวัติศาสตร์และวัฒนธรรมต่อทั้งชาวเกาะนอร์ฟอล์กและชาวออสเตรเลียทั้งมวล เมืองนี้เป็นส่วนหนึ่งในพื้นที่ทางประวัติศาสตร์คิงส์ตันและอาร์เธอส์เวล (the Kingston and Arthur's Vale Historic Area) ตามแหล่งมรดกโลก
ฮากัตญา

ฮากัตญา (ชามอร์โร:) เป็นเมืองหลวงของดินแดนเกาะกวม ซึ่งเป็นดินแดนห่างไกลของสหรัฐอเมริกา เดิมที่นี่ชื่อว่า อากาญา (Agaña) ที่นี่เป็นที่ตั้งของศูนย์กลางการบริหารเกาะกวม และย่านการค้าสำคัญของเกาะ ฮากัตญาตั้งอยู่ที่พิกัด 13 ° 28'45 "N 144 ° 45'00" E ทางตอนกลางของเกาะกวม มีพื้นที่ 1.6 ตารางกิโลเมตร มีประชากร 1,100 คน
วงศ์ย่อยนกเดินดง

วงศ์ย่อยนกเดินดง  เป็นวงศ์ย่อยของนกเกาะคอน ในวงศ์นกจับแมลงและนกเขน (Muscicapidae) ใช้ชื่อวงศ์ว่า Saxicolinae (เดิมเคยถูกอยู่ในวงศ์ Turdidae หรือ Turdinae) 
เป็นนกที่มีขนาดเล็กมากจนถึงขนาดเล็ก (13-30 เซนติเมตร) ขอบปลายจะงอยปากเปนรอยบากเล็กนอย รูจมูกเปนรูปไขและมักไมมีขนปกคลุม มุมปากมีขนแข็ง หางสั้นกวาปกแตบางชนิดยาวเทากัน แขงยาวและแข็งแรง นิ้วในเปนอิสระ นิ้วนอกและนิ้วกลางเชื่อมติดกันเล็กนอย ที่บริเวณโคนนิ้ว อาหารไดแก แมลง, สัตวไมมีกระดูกสันหลังขนาดเล็ก, สัตวเลื้อยคลาน และผลไม บางชนิดลงมาหาอาหารตามพื้นดิน ทํารังเปนรูปถวย โดยใชกิ่งไม ใบไมและใบหญาเปนวัสดุ สวนใหญจะทํารังตามงามไม ลูกนกแรกเกิดชวยเหลือตัวเองไมไดเลย ไมมีขนดาวนปกคลุมตัว ยังไมลืมตาและขาไมแข็งแรง ในระยะแรกพอแมยังตองกกและหาอาหารมาปอนให 
นกในวงศ์นี้แบ่งออกได้ทั้งสิ้นประมาณ 30 สกุล
คาวาจินางาโนะ

คาวาจินางาโนะ (; โรมาจิ: "Kawachinagano-shi") เป็นนครที่ตั้งอยู่ทางตะวันออกเฉียงใต้ของจังหวัดโอซากะ ประเทศญี่ปุ่น ณ วันที่ 1 กุมภาพันธ์ ค.ศ. 2023 มีประชากร 98,515 คน มีขนาดพื้นที่ 109.63 ตารางกิโลเมตร ก่อตั้งเมื่อวันที่ 1 เมษายน ค.ศ. 1954
คาชิวาระ

คาชิวาระ (; โรมาจิ: "Kashiwara-shi") เป็นนครที่ตั้งอยู่ทางตะวันออกในจังหวัดโอซากะ ประเทศญี่ปุ่น 
เมื่อวันที่ 1 กุมภาพันธ์ ค.ศ. 2023 คาชิวาระมีประชากร 67,551 คน มีพื้นที่ทั้งหมด 25.33 ตารางกิโลเมตร คาชิวาระได้รับการยกฐานะเป็นเทศบาลนครเมื่อวันที่ 1 ตุลาคม ค.ศ. 1958
วงศ์นกเดินดง

วงศ์นกเดินดง เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า Turdidae 
เป็นนกทีมีขนาดเล็ก กินแมลงเป็นอาหารหลัก มีทั้งที่หากินทั้งบนต้นไม้ ยอดหญ้า และพื้นดิน ปากเรียวแหลมหัวกลม ลำตัวเพียว หางมีทั้งสั้นและยาว ตีนใหญ่แข็งแรง เกาะกิ่งไม้และกระโดดตามพื้นดินได้ดี หลายชนิดกินผลไม้ รังทำด้วยใบไม้และกิ่งไม้สานเป็นรูปถ้วยอยู่ตรงง่ามไม้และในโพรงไม้
นกในวงศ์หลายชนิดนี้ในบางข้อมูลจะจัดอยู่ในนกเดินดง จึงมีความคล้ายคลึงกันมาก
มีทั้งสิ้น 335 ชนิดทั่วโลก พบ 21 ชนิดในประเทศไทย
ชนิดที่พบในประเทศไทย.
</onlyinclude>
คิม ย็อน-คย็อง

คิม ย็อน-คย็อง (เกาหลี: ; ฮันจา: ) เกิดวันที่ 26 กุมภาพันธ์ ค.ศ. 1988 ที่อันซัน เป็นนักวอลเลย์บอลระดับอาชีพชาวเกาหลีใต้ เธอเล่นในตำแหน่งตัวตัวตีด้านนอก(Outside Hitter)และเป็นอดีตกัปตันทีมชาติเกาหลีใต้ เธอประกาศอำลาจากทีมชาติในวันที่12 เดือนสิงหาคม ค.ศ. 2021 หลังจบการแข่งขันวอลเลย์บอลหญิงในโอลิมปิกฤดูร้อน 2020 ปัจจุบันเธอได้เล่นให้กับสโมสรวอลเลย์บอลหญิง อินช็อนฮึงกุกไลฟ์พิงก์สไปเดอร์ส 
รางวัลส่วนบุคคล : #1 in the Best Players of 2021 (นักวอลเลย์บอลหญิงที่ดีที่สุดในโลกประจำปี2021)จัดอันดับโดยสหพันธ์วอลเลย์บอลโลก/FIVB
ประวัติ.
ค.ศ. 2007 คิม ย็อน-คย็อง ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่ฮวัง ยอน-จู, ฮัน ซง-อี และฮัน ยู-มี จบมา) ทั้งนี้ คิมเป็นหนึ่งในผู้เล่นของเกาหลีใต้ที่ได้รับการกล่าวถึงมากที่สุดในช่วงไม่กี่ปีที่ผ่านมา และในการแข่งขันวอลเลย์บอลหญิงชิงแชมป์เอเชีย 2013 ที่จัดขึ้น ณ จังหวัดนครราชสีมา เธอได้รับรางวัลนักวอลเลย์บอลยอดเยี่ยมถึง 2 รางวัล ซึ่งได้แก่ ทำคะแนนยอดเยี่ยม และเสิร์ฟยอดเยี่ยม
ผลงานในระดับนานาชาติ.
 วอลเลย์บอลหญิงทีมชาติเกาหลีใต้
กรือวึยรีห์

กรือวึยรีห์  เป็นนครที่ตั้งอยู่ในแคว้นดนีปรอแปตร็อวสก์ ทางตอนกลางของประเทศยูเครน นครนี้มีประชากร 664,499 คน ใน ค.ศ. 2011 เป็นเมืองอุตสาหกรรมเหล็กกล้าที่สำคัญในยุโรปตะวันออก
เตี่ยนฉวนซือ

เตี่ยนฉวนซือ  บางตำราแปลว่า อาจารย์ถ่ายทอดเบิกธรรม เป็นตำแหน่งอาจารย์อาวุโสในลัทธิอนุตตรธรรม
ประวัติ.
ลัทธิอนุตตรธรรมเชื่อว่าเต๋า (ธรรมะ) เป็นสัจภาวะสูงสุด และเป็นวิถีทางที่พระเป็นเจ้า คือ พระแม่องค์ธรรม ได้เปิดเผยแก่มนุษย์ผ่านทาง หมิงซือ  หมิงซือจึงมีอาณัติแห่งสวรรค์ สามารถถ่ายทอดเต๋าแก่บุคคลต่าง ๆ ได้ 
เมื่อถึงยุคของหลิว ชิงซฺวี จู่ซือรุ่นที่ 16 ของลัทธิอนุตตรธรรม เขาได้ตั้งตำแหน่ง เตี่ยนฉวนซือ ขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนจู่ซือได้ การตั้งเตี่ยนฉวนซือดำเนินมาจนถึงสมัยจู่ซือรุ่นที่ 18 ซึ่งเป็นรุ่นสุดท้าย ได้มีการตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือได้เช่นเดียวกับจู่ซือ และต่อมาเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือได้เช่นเดียวกับเหล่าเฉียนเหรินด้วย ทำให้ปัจจุบันมีเตี่ยนฉวนซือจำนวนมากในลัทธิอนุตตรธรรม
หน้าที่.
เตี่ยนฉวนซือมีหน้าที่หลักคือการถ่ายทอด ไตรรัตน์ ("ซันเป่า") ให้แก่เวไนยสัตว์ใน พิธีถ่ายทอดเบิกธรรม ("ปั้นเต้าหลี่เจี๋ย") โดยการเปิดจุดญาณทวาร บอกสัจจคาถา และสอนการประสานมือเป็นลัญจกร การดำเนินพิธีนี้จะเป็นความลับ ไม่เปิดเผยให้คนนอกรับรู้ ผู้ที่รู้แล้วจะห้ามนำไปเปิดเผยต่อ เพราะเชื่อว่าจะถูกสิ่งศักดิ์สิทธิ์ลงโทษ ไตรรัตน์ ได้แก่
ลัทธิอนุตตรธรรมเชื่อว่าตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้
อภินันท์ ประเสริฐวัฒนกุล

อภินันท์ ประเสริฐวัฒนกุล (เกิด 6 สิงหาคม พ.ศ. 2521) ชื่อเล่น เอ็ม เป็นนักแสดงและนายแบบชาวไทย เข้าประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในละครโทรทัศน์เรื่อง เจ้าสาวมืออาชีพ และโด่งดังในบทพระเอกจากละครเรื่อง วิวาห์พาวุ่น แสดงคู่กับ รามาวดี สิริสุขะ, แตงสากับอาฉี แสดงคู่กับ ศิริลักษณ์ ผ่องโชค และ ใต้ร่มเงารัก แสดงคู่กับ กัญญารัตน์ จิรรัชชกิจ 
ประวัติ.
อภินันท์ ประเสริฐวัฒนกุล เกิดเมื่อวันที่ 6 สิงหาคม พ.ศ. 2521 มีชื่อเล่นว่า เอ็ม จบการศึกษาระดับปริญญาตรีจากคณะวิทยาศาสตร์ประยุกต์ สาขาเทคโนโลยีอุตสาหกรรมเกษตร (Food Science) สถาบันเทคโนโลยีพระจอมเกล้าพระนครเหนือ ประกวดหนุ่มแพรวเมื่อปี พ.ศ. 2543 เริ่มเข้าสู่วงการละครตั้งแต่ปี พ.ศ. 2544 ในเรื่อง "เจ้าสาวมืออาชีพ" และโด่งดังในบทพระเอกในละครเรื่อง "วิวาห์พาวุ่น" คู่กับ รามาวดี สิริสุขะ, เรื่อง"แตงสากับอาฉี" คู่กับ ศิริลักษณ์ ผ่องโชค และ "ใต้ร่มเงารัก" คู่กับ กัญญารัตน์ จิรรัชชกิจ แต่ภายหลังได้ออกจากวงการสองปีเพื่อทำงานเบื้องหลัง ก่อนจะกลับมาแสดงอีกครั้งและแจ้งเกิดในบทร้ายจากละครหลายเรื่อง อาทิ เช่น "สุดแต่ฟ้ากำหนด, รักนี้หัวใจเราจอง, ลิขิตกามเทพ, เล่ห์ร้อยรัก" ฯลฯ ต่อมาได้พลิกบทบาทเป็นคนดีในละครเรื่อง "หงส์สะบัดลาย"
ปี พ.ศ. 2551 เอ็มได้รับโอกาสให้แสดงละครเทิดพระเกียรติรัชกาลที่ 7 ร่วมกับผู้ทรงคุณวุฒิและศิลปินคนดังมากมาย เรื่อง "พระปกเกล้าราชา ก่อนาวาประชาธิปไตย" ทางช่อง 5 โดยนำบางตอนของนวนิยายเรื่อง"สี่แผ่นดิน" มาเขียนและแปลงเป็นบทละคร เขาได้รับบทเป็น"อ้น" ลูกชายคนโตของแม่พลอย แทนอภิสิทธิ์ เวชชาชีวะ ที่ไม่สามารถมาเล่นละครได้
ด้านชีวิตส่วนตัว สมรสกับ บุสกร ธรรมาวุธ เมื่อวันที่ 13 พฤศจิกายน พ.ศ. 2553 ที่จังหวัดตรัง ปัจจุบันมีบุตรแล้ว เป็นบุตรสาวฝาแฝด 2 คน ชื่อน้องฌานา-น้องฌารีน
อภินันท์เป็นเจ้าของกิจการบริษัทที่ให้คำปรึกษาเรื่องการเดินทางไปเรียนต่อต่างประเทศ ชื่อบริษัท สไมลล์ลี่ เอ็ดดูเคชั่น จำกัด และยังมีผลงานทางละครออกมาอย่างต่อเนื่อง
เกาะอีออส

เกาะอีออส  เป็นเกาะในประเทศกรีซ ในหมู่เกาะซิคละดีส ในทะเลอีเจียน เป็นเกาะที่เต็มไปด้วยเนินเขาและหน้าผาติดทะเลโดยมาก เกาะตั้งอยู่กึ่งกลางระหว่างเกาะนักซอสและซานโตรีนี เกาะมีความยาวราว 18 กม. และความกว้าง 10 กม. มีพื้นที่ราว 109 ตร.กม. มีประชากร 2,024 คน (ค.ศ. 2011) ลดลงจากในศตวรรษที่ 19 ที่มีประชากร 3,500 คน
เฮลมอนด์

เฮลมอนด์  เป็นเทศบาลและเมืองในจังหวัดนอร์ทบราบันต์ ประเทศเนเธอร์แลนด์ เฮลมอนด์เป็นที่ตั้งของบริษัทสิ่งทอหลายแห่ง เป็นที่ตั้งของสโมสรฟุตบอล เฮลมอนด์สปอร์ต เมืองมีการตั้งถิ่นฐานราว ค.ศ. 1000 ได้รับสถานะเป็นเมืองราว ค.ศ. 1232
ไทเกอร์แอร์

ไทเกอร์แอร์ (Tigerair) หรือชื่อเดิมคือ ไทเกอร์ แอร์เวย์ (Tiger Airways) คือสายการบินราคาประหยัดที่มีฐานการบินอยู่ที่ประเทศสิงคโปร์ ให้บริการในเขตภูมิภาคเอเชียตะวันออกเฉียงใต้ ออสเตรเลีย จีน และอินเดีย จากท่าอากาศยานจางีสิงคโปร์
ไทเกอร์แอร์ได้รับรางวัล CAPA Low Cost Airline of Year ในปี ค.ศ. 2006 และ 2010
ไทเกอร์แอร์ได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance) ในปี พ.ศ. 2559
ไทเกอร์แอร์ยุบรวมกิจการกับสายการบินสกู๊ต และเปลี่ยนชื่อและโลโก้จากไทเกอร์แอร์เป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินบางลำจะยังคงมีโลโก้ไทเกอร์แอร์ติดอยู่ และจะทยอยเปลี่ยนเป็นสกู๊ตจนครบทุกลำ
ฝูงบิน.
ข้อมูล ณ วันที่ 11 ตุลาคม ค.ศ. 2013 สายการบินไทเกอร์แอร์ประกอบด้วยฝูงบินดังนี้:
ฝูงบินของสายการบินไทเกอร์แอร์
เครื่องบินทุกลำถูกจัดที่นั่งแบบชั้นประหยัดจำนวน 180 ที่นั่งต่อลำ ระยะห่างต่อที่นั่งประมาณ 72.5 ซม. สำหรับแถวปกติ และ 97.5 ซม. สำหรับแถวที่มีความกว้างพิเศษ
เมื่อวันที่ 21 มิถุนายน ค.ศ. 2007 ไทเกอร์แอร์ได้ประกาศว่ามีจะมีการจัดซื้อเครื่องบินอีกจำนวน 30 ลำ ซึ่งมีมูลค่ากว่า 2.2 พันล้านดอลลาร์สหรัฐ ซึ่งคาดว่าจะสามารถส่งมอบได้ระหว่างปีค.ศ. 2011 และ 2014 โดยจะนำมาใช้บินในเอเชีย-แปซิฟิก และภายในประเทศออสเตรเลีย และต่อมาในวันที่ 18 ธันวาคม ค.ศ. 2007 ได้มีการประกาศเพิ่มเติมถึงการจัดซื้อเพิ่มขึ้นเป็นจำนวนทั้งสิ้นรวม 70 ลำแทน
แม่น้ำไมอา

แม่น้ำไมอา (หรือ Мая) เป็นแม่น้ำในคาบารอฟสค์ไครและสาธารณรัฐซาฮา ของรัสเซีย ต้นน้ำอยู่บนลาดเขาด้านตะวันตกเฉียงเหนือของทิวเขาสตาโนวอย ไหลไปทางตะวันตกเฉียงใต้และตะวันตกเฉียงเหนือ ลงสู่แม่น้ำอัลดัน แม่น้ำมีความยาว 1053 กม. มีพื้นที่รองรับน้ำ 171,000 ตร.กม. แม่น้ำไมอาปกคลุมไปด้วยน้ำครั้งในช่วงปลายเดือนตุลาคม จนถึงเดือนพฤษภาคม
สาธารณรัฐอะดีเกยา

สาธารณรัฐอะดีเกยา (#เปลี่ยนทาง , , ; , "Adıge Respublik") เป็นสาธารณรัฐของประเทศรัสเซีย ตั้งอยู่ทางตะวันตกของประเทศ เป็นดินแดนที่อยู่รอบล้อมด้วยดินแดนครัสโนดาร์ มีพื้นที่ 7,600 ตร.กม. (2,900 ตร.ไมล์) มีประชากร 439,996 คน (ค.ศ. 2010) มีเมืองหลวงคือเมืองไมคอป
พระเจ้าบรมวงศ์เธอ พระองค์เจ้าเสงี่ยม

พระเจ้าบรมวงศ์เธอ พระองค์เจ้าเสงี่ยม (17 มีนาคม พ.ศ. 2358 – 22 มกราคม พ.ศ. 2432) เป็นพระราชธิดาพระองค์ที่ 17 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาจัน หรือออกนามว่าจันเขมร เมื่อวันที่ 17 มีนาคม พ.ศ. 2358 (แบบสากลคือ พ.ศ. 2359)
พระเจ้าบรมวงศ์เธอ พระองค์เจ้าเสงี่ยม เป็นหนึ่งในเจ้านายฝ่ายในที่ได้รับเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2425
หลังจากทรงประชวรเรื้อรังมาช้านาน ล่วงมาในเดือนกรกฎาคมพระองค์มีเม็ดขึ้นที่พระชิวหา แม้จะมีแพทย์หลวงเข้ามาถวายการรักษาแต่พระอาการก็ไม่ดีขึ้น ที่สุดพระองค์สิ้นพระชนม์เมื่อวันที่ 22 มกราคม พ.ศ. 2432 (แบบสากลคือ พ.ศ. 2433) สิริพระชันษา 73 ปี และมีพิธีพระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 26 มกราคม พ.ศ. 2435 พร้อมกับพระเจ้าบรมวงศ์เธอ พระองค์เจ้าจามรี พระขนิษฐาต่างพระมารดา